b'\n_START_ARTICLE_\nBuyantu Khan\n_START_PARAGRAPH_\nBuyantu Khan (ogs\xc3\xa5: Ayurparibhadra; kinesisk: \xe5\x85\x83\xe4\xbb\x81\xe5\xae\x97, Renzong\xc2\xa0; f\xc3\xb8dt 9. april 1285 i Xiangshuiyuan i Yanqing, d\xc3\xb8d 1. mars 1320 i Beijing) var en keiser under Yuan-dynastiet i Kina. Han regjerte 1311\xe2\x80\x931320.\n_START_SECTION_\nBakgrunn\n_START_PARAGRAPH_\nAyurparibhadra Buyantu Khan var den annen s\xc3\xb8nn av Darmabala og Dagi (Targi) av khunggiratene, og oldebarn av Kublai Khan (regj. 1260\xe2\x80\x9394). Han ble undervist av den konfucianske h\xc3\xb8ylerde Li Meng, en undervisning som sterkt influerte p\xc3\xa5 hans politiske tenking og hans beslutninger, siden tidlig i tren\xc3\xa5rene._NEWLINE_Han var yngre bror av Khaishan (K\xc3\xbcl\xc3\xbcq Khan, regj. 1307\xe2\x80\x931311) og gjaldt som forsvarer for kinesiske interesser og som mild, velgj\xc3\xb8rende og flittig.\n_START_SECTION_\nKeiser\n_START_PARAGRAPH_\nKort etter sin tronbestigelse avsatte han fem ministre (de viktigste av brorens st\xc3\xb8ttespillere) og henrettet dem for angivelig korrupsjon._NEWLINE_I 1315 fors\xc3\xb8kte Buyantu Khan \xc3\xa5 gjeninnf\xc3\xb8re den kinesiske embedsmannseksamen, for \xc3\xa5 gi konfucianismen et forsterket innpass i landets forvaltning, som var dominert av ikkekinesere. Dette ble ansett som en viktig reform og et fremskritt, selv om kineserne ble holdt sterkt tilbakeunder disse eksamener og p\xc3\xa5 et vis bare var en parodi av tidligere tiders eksaminasjonsdisiplin._NEWLINE_Buyantu Khan omgav seg med kinesiske l\xc3\xa6rde som for eksempel maleren Zhao Mengfu og hadde omsorg for rettspleien._NEWLINE_Rundt s\xc3\xb8nnene til broren hans (Qoshila og Toqa Timur) utkrystalliserte det seg et mongolsk motparti, men fordi dets representanters unge alder hadde det ingen sjanse. Qoshila flyktet i 1316 til Tsjagatai-khanatet. Relasjonene til Tsjagatai var siden 1314 anspente etter at noen mindre stridigheter da hadde f\xc3\xb8rt til krigsutbrudd. Denne krigen vant Yuandynastiet under general Togachi (i samspill med ilkhanen \xc3\x96ljeitu) i 1315/16._NEWLINE_Under keiserens siste livsm\xc3\xa5neder ansporte den forhatte finansminister Tem\xc3\xbcder (\xe2\x80\xa0 1322) til maktkamper i hoffet, som hadde sin bakgrunn i den vanskelige finansielle situasjon. Det munnet ut i at Buyantu Khans s\xc3\xb8nn Suddhipala (Gegen Khan, regj. 1320\xe2\x80\x931323) ble myrdet.'